Id-Direttiva tal-Kummissjoni 92/4/KEE
ta’ l-10 ta’ Frar 1992
li temenda d-Direttiva tal-Kunsill 78/663/KEE li tistabbilixxi kriterji speċifiċi tal-purità għal emulsjonanti, stabbilizzaturi, thickeners u gellingagents għall-użu f’oġġetti ta’ l-ikel
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 89/107/KEE tal-21 ta’ Diċembru 1988 dwar l-approssimazzjoni tal-liġijiet ta’ l-Istati Membri dwar additivi għall-ikel awtorizzati sabiex jintużaw f’oġġetti ta’ l-ikel maħsuba għall-konsum mill-bniedem [1], u b’mod partikolari l-Artikolu 3(3) tagħha,
Billi kont tenut ta’ l-ispeċifikazzjonijiet kif adottati mill-Codex Alimentarius u sabiex jingħata kas ta’ tekniki ġodda ta’ produzzjoni, huwa meħtieg li tigi emendata d-Direttiva tal-Kunsill 78/663/KEE [2], kif emendata l-aħħar bid-Direttiva tal-Kummissjoni 90/612/KEE [3];
Billi, bi qbil ma’ l-Artikolu 6 tad-Direttiva 89/107/KEE, il-Kumitat Xjentifiku ta’ l-Oġġetti ta’ l-Ikel ġie kkonsultat fuq id-dispożizzjonijiet li aktarx jaffettwaw is-saħħa pubblika;
Billi, il-miżuri li għalihom hemm provvediment f’din id-Direttiva huma konformi ma’ l-opinjoni tal-Kumitat Permanenti dwar Oġġetti ta’ l-Ikel.
ADOTTAT DIN ID-DIRETTIVA:
L-Artikolu 1
L-Anness għad-Direttiva 78/663/KEE huwa hawnhekk emendat kif stabbilit fl-Anness għal din id-Direttiva.
L-Artikolu 2
L-Istati Membri għandħom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma’ din id-Direttiva sa mhux aktar tard mill-1 ta’ Ġunju 1993, u għandhom jinfurmaw mill-ewwel lill-Kummissjoni b’dan.
Meta l-Istati Membri jadottaw dawn il-miżuri, dawn għandu jkun fihom referenza għal din id-Direttiva jew għandhom ikunu akkompanjati b’referenza bħal din fl-okkażjoni tal-pubblikazzjoni uffiċjali tagħhom. Il-proċedura għal referenza bħal din għandha tiġi adottata mill-Istati Membri.
L-Artikolu 3
Din id-Direttiva hija indirizzata lill-Istati Membri.
Magħmula fi Brussel, fl-10 ta’ Frar 1992.